Politivennen, 1805-01-01
Fornyet Forslag angaaende et Vinter-Spadserested. (Efter Jndsendt.) Forrige Aar gjorde jeg i dette Blads No. 291 et Forslag angaaende et Vinterspadserested for Københavns Publikum, men, endskjønt det dog blev værdiget nogen Opmærksomhed, da der af en anden i det følgende Nummer blev gjort et lignende Forslag i Henseende til Kristianshavn, saa var det dog frugtesløst, hvilket ikke var at undre sig over, da det, for at realiseres, maatte have havt en anselig Borger- eller Øvrighedsperson til Talsmand, og fornemme Folk i Almindelighed lidet bryde sig om at spadsere, da de have nok af andre Fornøielser, og kunne lade Doktoren sørge for deres Sundhed. Desuagtet kan jeg ikke undlade, her at fornye dette Forslag, i det Haab, at Regjeringen, der skabte Frideriksbergs Elystum til almeen Fornøielse i Sommertiden, uagtet denne er ber saa saare kort, ogsaa vil skænke Publikum, saasnart og hvor det er muligt, et Spadserested til Forlystelse og Sundheds Vedligeholdelse i Vintertiden, der er saa saare lang og sørgelig, især for dem, der trænge til Bevægelse og ingen kan faae. Det rommer altsaa udentvivl kun an paa, at der blev gjort passelig Anmodning og Forslag paa bøjere Steder, angaaende et saadant Sted. J mine Tanker gives der for Øjeblikket ingen bedre og bekvemmere Sted end Exerseerhuset. Rigtig nok er det kun bygt til Militair Øvelser og ikke til Spadsering, men er ikke hver dansk Borger ligesaavel en Fædrenelands Forsvarer, som den egentlige Soldat? Kan man være Fædrenelandsforsvarer uden Sundhed og Styrke, og kunne disse erlanges og vedligeholdes uden Legemsbevægelse eller Spadsering? Fædreneland, det er sødt at døe ved din vajende Fane! denne Tanke vilde ofte rinde mig i Erindring, naar jeg der under en behagelig Samtale med en Ven gaaende opog ned, kunde tilbringe en Vinteraftenstund efter Dagens Byrde og Møje. Jmidlertid er det kun for at vor store Trang til et Vinterspadserested strax kunde afhielpes, at jeg foreslaaer Exerseerhuset dertil; thi burde København, der er en Hovedstad af anden Rang, og i mange Henseender overgaaer de største Stæder i Europa i Skjønhed, ikke ogsaa være prydet, lig disse, med Haller eller Buegange, allerhelst, dens nordlige Beliggenhed og fugtige Klima gjøre Dem mere nødvendige her end i sydligere Lande? Buegangen ved Slottet er den eneste her findes, og saalænge Slottet ikke er opbygt igjen, er ingen for at spadsere der. En stor Gave for Publikum og tillige en Prydelse for Rosenborgs Have, som i andre Henseender nu bliver forskjønnet, vilde det være, dersom man der lod bygge en bedækt Gang. Jkke allene at man da om Vinteren kunde spadsere i Haven ligesaavel som om Sommeren; men man behøvede ogsaa om Sommeren ikke strax at ile hjem derfra naar det regnede. Den kunde vel bekvemmest opføres med Have Muren i Gottersgaden, hvorved Omkostningerne ville blive ubetydelige. Men om end dette Ønske blev begunstiget, saa kunde det dog ikke opfyldes førend næste Aar, og jeg foreslaaer derfor Exerseerhuset som midlertidigt Spadserested, ifald det ikke torde forblive det for bestandig. Oplysnings Omkostningerne a. kunne udentvivl tilvejebringes ved at lade Jndgangsbilletter betales, ligesom Kirsebærgangens Biletter mod 1 eller 2 Rdlr. for hele Vinteren, mod hvilke Biletters Foreviisning det da og maatte være tilladt, at antage saamange honette Personer, som man vilde. Dog var det naturligvis ønskeligere, at Jndgangen blev fri for alle anstændige Folk.